CELEX: C2006/060/10
Language: lv
Date: 2006-03-11 00:00:00
Title: Tiesas spriedums (pirmā palāta)  2006. gada 19. janvārī  lietā C-244/04 Eiropas Kopienu Komisija pret Vācijas Federatīvo Republiku (Valsts pienākumu neizpilde — EKL 49. pants — Pakalpojumu sniegšanas brīvība — Uzņēmums, kas nodarbina darba ņēmējus trešo valstu pilsoņus — Uzņēmums, kas veic piegādes citā dalībvalstī — Darba atļaujas režīms)

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/5
            
         
      TIESAS SPRIEDUMS
   
   (pirmā palāta)
   2006. gada 19. janvārī
   lietā C-244/04 Eiropas Kopienu Komisija pret Vācijas Federatīvo Republiku (1)
   
   (Valsts pienākumu neizpilde - EKL 49. pants - Pakalpojumu sniegšanas brīvība - Uzņēmums, kas nodarbina darba ņēmējus trešo valstu pilsoņus - Uzņēmums, kas veic piegādes citā dalībvalstī - Darba atļaujas režīms)
   (2006/C 60/10)
   tiesvedības valoda — vācu
   Lietā C-244/04 par prasību sakarā ar valsts pienākumu neizpildi atbilstoši EKL 226. pantam, ko 2004. gada 8. jūnijā cēla Eiropas Kopienu Komisija (pārstāvji — G. Brauns [G. Braun] un E. Traversa [E. Traversa]) pret Vācijas Federatīvo Republiku (pārstāvji — K. D. Kvasovskis [C.-D. Quassowski] un A. Tīmane [A. Tiemann]), Tiesa (pirmā palāta) šādā sastāvā: palātas priekšsēdētājs P. Janns [P. Jann], tiesneši N. Kolnerika [N. Colneric], H. N. Kunja Rodrigess [J. N. Cunha Rodrigues], M. Ilešičs [M. Ilešič] un E. Levits (referents), ģenerāladvokāts L. A. Hēlhuds [L. A. Geelhoed], sekretārs R. Grass [R. Grass], 2006. gada 19. janvārī ir pasludinājusi spriedumu, kura rezolutīvā daļa ir šāda:
   
               1)
            
            
               neaprobežojoties ar to, lai darba ņēmējiem — trešo valstu pilsoņiem, sniedzot pakalpojumus tās teritorijā, noteiktu prasību par vienkāršu iepriekšēju deklarāciju, ko sniedz citā dalībvalstī reģistrēts uzņēmums, kurš paredz veikt šādu darba ņēmēju norīkošanu darbā, un pieprasot, lai šie darba ņēmēji šajā uzņēmumā būtu nodarbināti vismaz vienu gadu, Vācijas Federatīvā Republika nav izpildījusi pienākumus, ko tai uzliek EKL 49. pants;
            
         
               2)
            
            
               Vācijas Federatīvā Republika atlīdzina tiesāšanās izdevumus.
            
         
      (1)  OV C 228, 11.9.2004.